બજારમાં નોટબંધી બાદ રોકડની ક્રાઇસિસ જોવા મળી રહી છે તથા કાળાં નાણાં થકી જોવા મળી રહેલી ખરીદી તદ્દન ઠપ જેવી થઇ ગઇ છે. આ સંજોગોમાં સોના-ચાંદીના ભાવમાં ઘટાડો જોવાયો હોવા છતાં પણ બજારમાં નવી લેવાલીનો અભાવ જોવા મળી રહ્યો છે. આ અંગે માણેકચોક ચોક્સી મહાજનના પૂર્વ પ્રેસિડેન્ટ હર્ષવર્ધન ચોક્સીના જણાવ્યા પ્રમાણે નોટબંધી બાદ બજારમાં ઘરાકીમાં ઘટાડો નોંધાયો છે, જોકે લગ્નસરાની સાધારણ ખરીદી ક્યાંક નોંધાતી જોવા મળી હતી, પરંતુ આવતી કાલથી શરૂ થતા કમુરતાંના કારણે બજારમાં તેની વધુ અસર જોવાઇ શકે તેમ છે.